Na osnovi članka 19. stavak 2. Pravilnika o zakupu i prodaji poslovnog prostora u vlasništvu Hrvatskog zavoda za zdravstveno osiguranje, KLASA: 025-04/14-01/198, URBROJ: 338-01-01-14-1, od 16. srpnja 2014. godine i Odluke o pokretanju postupka prodaje nekretnine Hrvatskog zavoda za zdravstveno osiguranje u Grubišnom Polju, sagrađene na kat.čest. 1949/1 ( zk.č. 842/1) k.o. Grubišno Polje KLASA: 372-03/18-01/07, URBROJ: 338-01-06-13-19-07 od 08. svibnja 2019. godine Povjerenstvo za pokretanje postupka prodaje nekretnina u Grubišnom Polju, sagrađene na kat.čest. 1949/1 ( zk.č. 842/1) k.o. Grubišno Polje, raspisuje

**JAVNI NATJEČAJ**

**za prodaju nekretnine Hrvatskog zavoda za zdravstveno osiguranje u**

**Grubišnom Polju, sagrađene na kat.čest. 1949/1 ( zk.č. 842/1) k.o. Grubišno Polje**

**1. Predmet natječaja je prodaja nekretnine:**

**Grubišno Polje, Ulica Antuna Gustava Matoša**

Nekretnina je sagrađena na kat.čest. 1949/1 ( zk.č. 842/1) k.o. Grubišno Polje, a koja u naravi predstavlja GARAŽU, ukupne površine 16,67 M2, a koja se nalazi u sastavu pomoćne zgrade ( ukupno 10 garaža).

Predmetna nekretnina je u izvanknjižnom vlasništvu Hrvatskog zavoda za zdravstveno osiguranje, Regionalnog ureda Zagreb, Područne službe Bjelovar, Strossmayerova 2, (u daljnjem tekstu: Zavod).

**2. Kupoprodajna cijena**

Početna kupoprodajna cijena nekretnine iz točke 1. alineja a) ovog natječaja utvrđuje se u iznosu od 26.500,00 kn (slovima: dvadesetšesttisućapetstokuna).

Kupoprodajna cijena plaća se u cijelosti jednokratno.

Porez na promet nekretnina te druge poreze i eventualne pristojbe podmiruje kupac.

Predmetna nekretnina prodaje se po sistemu „viđeno-kupljeno“.

**3. Pravo sudjelovanja**

Pravo sudjelovanja na javnom natječaju imaju sve domaće fizičke i pravne osobe, te strane fizičke i pravne osobe, državljani EU ili država s kojima RH ima uspostavljen reciprocitet u pravu na kupnju nekretnina s obzirom na državljanstvo kupca, uz prethodnu suglasnost ministarstva nadležnog za poslove pravosuđa.

**4. Pisana ponuda mora sadržavati:**

- za domaće fizičke osobe ime i prezime, OIB, adresa prebivališta, preslika osobne iskaznice, a za strane fizičke osobe ime i prezime, adresu prebivališta i presliku putovnice,

- za domaće pravne osobe naziv i sjedište pravne osobe, OIB, ime i prezime ovlaštene osobe za zastupanje, fotokopija izvoda iz sudskog registra ili drugi dokument kojim se dokazuje pravna osobnost, a za strane pravne osobe naziv i sjedište pravne osobe i izvadak iz domicilnog registra s ovjerenim prijevodom sudskog tumača na hrvatski jezik,

- brojkom i slovima ispisanu ukupnu ponuđenu kupoprodajnu cijenu

- dokaz o uplati jamčevine te broj žiro ili tekućeg računa ponuditelja na koji će se izvršiti povrat jamčevine, ako ponuditelj ne uspije na natječaju,

- potvrdu porezne uprave da ponuditelj nema dugovanja po osnovi javnih davanja - ne stariju od 30 dana od dana objave ovog natječaja, u izvorniku ili ovjerenoj preslici.

Zavod pridržava pravo provjere svih okolnosti i činjenica koje su navedene u ponudi kao i pravo dodatnog pojašnjenja i dostave dodatne dokumentacije od ponuditelja.

**5. Jamčevina**

Ponuditelji su dužni uplatiti jamčevinu za nekretninu iz točke 1. ovog natječaja u visini 10% od utvrđene početne kupoprodajne cijene iz točke 2. ovog natječaja koja se uplaćuje na broj računa:

- za nekretninu iz točke 1. - IBAN: HR6510010051550100001, model HR 65, poziv na broj 5401-078-26362-1017875 uz opis plaćanja „Javni natječaj – kupnja nekretnine u Grubišnom Polju - jamčevina“,

Izabranom ponuditelju uplaćena jamčevina se uračunava u iznos kupoprodajne cijene nekretnine. Ako ponuditelj čija je ponuda prihvaćena kao najpovoljnija odustane od svoje ponude i zaključenja ugovora o kupoprodaji, gubi pravo povrata jamčevine. Ponuditelju, koji ne uspije u natječaju, jamčevina se vraća u roku od 30 dana od konačnosti odluke o izboru najpovoljnijeg ponuditelja.

**6. Kriterij za odabir najpovoljnije ponude**

Kriterij odabira je najviša ponuđena cijena za nekretnine iz točke 1. ovog natječaja. U slučaju da pristignu dvije potpuno identične ponude s istim iznosom ponuđene cijene, ponuditelji će biti pozvani da u roku od tri dana od primitka obavijesti u zatvorenoj omotnici dostave dopunu ponude, kako bi se donijela odluka o najpovoljnijem ponuditelju.

Ponuda koja ne sadrži sve elemente propisane ovim natječajem neće se razmatrati.

**7. Rezultati natječaja**

O rezultatima natječaja ponuditelji će biti obaviješteni pisanim putem u roku od 30 dana od dana donošenja odluke o prodaji nekretnine iz točke 1. ovog natječaja.

U roku od 30 dana od konačnosti odluke o prodaji nekretnine iz točke 1. ovog natječaja, pristupa se sklapanju ugovora o kupoprodaji nekretnine iz točke 1. ovog natječaja, kojim će se urediti međusobna prava i obveze između kupca i Zavoda.

U slučaju da najpovoljniji ponuditelj odbije sklopiti kupoprodajni ugovor u navedenom roku, sklapanje kupoprodajnog ugovora ponudit će se slijedećem najpovoljnijem ponuditelju.

Zavod ima pravo poništiti javni natječaj odnosno pridržava pravo da ne prihvati ni jednu ponudu (bez obrazloženja) i pri tome ne snosi nikakvu odgovornost prema ponuditeljima, niti je obvezan snositi ikakve troškove u svezi sa sudjelovanjem ponuditelja u javnom natječaju.

**8. Ponuditelji mogu razgledati nekretnine** iz točke 1. ovog natječaja za vrijeme trajanja

natječaja uz prethodnu najavu na telefon 043 485 052.

**9. Rok za dostavu**

Rok za podnošenje pisanih ponuda je 26.07.2019.godine.

Nepravodobno zaprimljene ponude vratit će se neotvorene ponuditeljima, a nepotpune se neće razmatrati.

**10. Dostava ponuda**

Pisane ponude dostavljaju se preporučenom pošiljkom ili osobnom dostavom u zatvorenoj omotnici na adresu: Hrvatski zavod za zdravstveno osiguranje – Regionalni ured Zagreb, Područna služba Bjelovar, s naznakom: **"ZA JAVNI NATJEČAJ (kupnja nekretnine) - NE OTVARATI "**.

Ponude i priloženu dokumentaciju trajno zadržava Zavod.

**11. Javno otvaranje ponuda**

Javno otvaranje ponuda održat će se 30.07.2019. godine u 12:00 sati u prostorijama Zavoda, Bjelovar, Strossmayerova 2.

Otvaranju pisanih ponuda mogu pristupiti ponuditelji, zakonski zastupnici ponuditelja koji su podnijeli ponudu ili njihovi ovlašteni predstavnici.

**12. Ostalo**

Podnošenjem ponude na natječaj ponuditelj daje privolu Zavod da u svrhu provedbe natječajnog postupka može date podatke prikupljati, objaviti i obrađivati u elektronskom obliku ili manualno te čuvati i dalje koristiti u skladu s općim aktom Zavoda i sukladno propisima o zaštiti osobnih podataka.

U Bjelovaru, 18.07.2019. godine